Os nenos do Perlío B alevín levan 12 de 12. Pleno total na liga alevín comarcal de fútbol-7 onde compiten. Os rapaces non coñecen a derrota, nin siquera coñecen o empate. A súa carreira deportiva é meteórica nesta campaña e suman xa 36 puntos de doce partidos disputados. O seu monitor-adestrador está moi orgulloso dos seus pupilos, nenos que todavía están aprendendo ao fútbol. Dirixe o grupo un dos xogadores máis carismáticos de Fene Marcos Novo, unha auténtica institución do balompé fenés na última década. Marcos atópase dende hai ano e medio en Ferrol e concretamente agora milita na S.D. o Val que dirixe Javier Aneiros e que adestra Juan Carlos Fernández.
Alguén deberia coordenar os eventos deportivos atléticos porque pasamos de non ter nada a telo todo esta fin de semana. O domingo celébrase en Ourense o Campionato Galego de Campo a Través curto no circuito de Oria. Tamén se celebra no mesmo escenario o Campionato Galego cadete e xuvenil de cros curto por equipos e individual. Os eventos ourensáns compleméntanse co Trofeo Alejandro Lorenzo de categorías de base de cros para as categorías benxamin, alevín e infantil. Ademáis en Elviña ou en Riazor na cidade da Coruña terá lugar o Campionato Galego xunior e promesa e para completar calendario ás once da mañá sairá das rúas ao carón do pavillón de Esteiro en Ferrol unha nova edición da popular de San Xiao que organiza o Padroado de Deportes do Concello de Ferrol. Como ben, un monton de campionatos, carreiras e outros eventos, prácticamente á mesma hora.
Esteo de As Pontes e Begasucegsa Unidade de Fene coñécense moi ben. Isto parece un tópico pero é unha realidade. Ámbolos dous equipos saben as potencialidades e as debilidades do rival e intentan rendabilizar todos os factores ao seu favor. Isto ocurreu o sábado no pavillón de A Xunqueira de San Valentín cun intenso frio de testemuña ambiental. O partido rematou con empate a cinco goles e foi un resultado xusto. Os dous equipos xogaron para gañar e calquera dos dous poido levarse o partido. O espectáculo foi total. 10 goles marcados de distinta factura, un sinfín de transicións e moita, moita emoción polo resultado. O Begasucegsa Unidade de Fene inaugurou o marcador e tamén o pechou. No medio houbo unha intensa "guerra deportiva" (no bo sentido da palabra) onde os dous nunca tiraron a toalla.
Durou mentres houbo gasolina. O Barallobre aguantou ao Valdoviño durante todo o primeiro tempo e tamén durante un tercio do segundo periodo. Logo a falta de "fisico" fixo mella e o equipo fenés desfondouse. Nesta situación de falta de enerxia para afrontar un partido de fútbol chegaron os tantos do Valdoviño. Dani no minuto 24 e Sebas no 26 e 31 da reanudación sentenciaron o partido e deron os tres puntos ao Valdoviño que se consolida na terceira posición da clasificación xeral.